Årsberetning kontrollkomiteen.

Kontrollkomiteen er regulert iht. NIFs lover og har to hovedoppgaver. Det skal dels kontrollere styret og det skal dels gi uttalelser til forslag som fremmes for årsmøtet, samt avgi en beretning til årsmøtet.
Kontrollkomiteen skal påse at:
· idrettslagets midler er anvendt i henhold til lover og bestemmelser
· idrettslagets midler går til de aktivitetene som årsmøtet har fattet vedtak om
· idrettslagets økonomiske disposisjoner er i samsvar med idrettslagets egen lov
· idrettslaget har økonomisk kontroll internt
· årsregnskapet og delårsrapporter gir et rettvisende bilde av idrettslagets drift
Kontrollkomiteen har i år vært deltagende på alle styremøter i Gransherad Idrettslag. Kontrollkomiteen ser at styret i Gransherad IL etterlever gjeldende lover og regler fastsatt av NIF, og finner styrets arbeid til å være godkjent kontrollert.
